06/10/2014 | Administración LocalMunicipal
Cabana de Bergantiños
Aprobación definitiva da Ordenanza fiscal reguladora da taxa pola distribución de auga, pola acometida á rede xeral de abastecemento e á rede xeral de saneamento

ANUNCIO APROBACIÓN DEFINITIVA DA MODIFICACIÓN DA ORDENANZA FISCAL REGULADORA DA TAXA POLA SUBMINISTRACIÓN DE AUGA POTABLE, POLA ACOMETIDA Á REDE XERAL DE ABASTECEMENTO E Á REDE XERAL DE SANEAMENTO E POLA PRESTACIÓN DO SERVIZO DE SANEAMENTO E DEPURACIÓN DE AUGAS RESIDUAIS O Pleno deste Concello, na sesión celebrada o día 25 de setembro de 2014, acordou estimar as alegacións presentadas durante o periodo de exposición pública e aprobar definitivamente a modificación da ordenanza fiscal reguladora da taxa pola subministración de auga potable, pola acometida á rede xeral de abastecemento e á rede xeral de saneamento e pola prestación do servizo de saneamento e depuración de augas residuais. Mediante o presente publícase o texto íntegro desta ordenanza. Contra o presente Acordo, poderáse interpor recurso contencioso-administrativo ante a Sala do Contencioso-Administrativo doTribunal Superior de Xustiza de Galicia, no prazo de dous meses a contar dende o día seguinte a publicación do presente anuncio, de conformidade co artigo 46 da Lei 29/1998, do 13 de xullo, da xurisdición contencioso-administrativa. ORDENANZA FISCAL REGULADORA DA TAXA POLA SUBMINISTRACIÓN DE AUGA POTABLE, POLA ACOMETIDA Á REDE XERAL DE ABASTECEMENTO E Á REDE XERAL DE SANEAMENTO, ASÍ COMO POLA PRESTACIÓN DO SERVIZO DE SANEAMENTO E DEPURACIÓN DE AUGAS RESIDUAIS Artigo 1.–Fundamento e réxime. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases do réxime local e de conformidade co disposto no artigo 20, apartados 1, 4. r) e 4. t), e o artigo 57 do RDL 2/2004, do 5 de marzo, polo que se aproba o texto refundido da Lei reguladora das facendas locais (TRLRFL), este concello establece a taxa pola subministración de auga potable, pola acometida á rede xeral de abastecemento e á rede xeral de saneamento, así como pola prestación do servizo de saneamento e depuración de augas residuais, que se rexirán pola presente ordenanza, redactada conforme ó disposto nos artigos 20 a 27 do TRLRFL. Artigo 2.–Feito impoñible. Constitúe o feito impoñible desta taxa: a) A prestación do servizo de subministración de auga potable que está reservado pola lei en favor das entidades locais e considérase imprescindible para a vida privada dos usuarios do mesmo. b) A realización das acometidas á rede xeral municipal de abastecemento ou á rede xeral de saneamento, así como a conservación de acometidas e contadores. c) A prestación do servizo de evacuación de excretos, augas negras e residuais mediante a utilización da rede de saneamento municipal, e a conseguinte depuración das devanditas augas pola depuradora de augas residuais. O servizo de evacuación de escretos, augas negras, residuais e o servizo de depuración das mesmas na depuradora serán de recepción obligatoria para todas as fincas do municipio que teñan a sua fachada á rúas, prazas ou vías públicas nas que exista rede de sumidoiro, sempre que a distancia entre a finca e a rede non exceda de 50 metros, devengándose a taxa aínda que o interesado non proceda á efectuar a acometida a rede. Artigo 3.–Suxeitos pasivos. Son suxeitos pasivos da taxa en concepto de contribuíntes, as persoas físicas e xurídicas, así como as entidades ás que se refire o artigo 35.4 da Lei xeral tributaria, que soliciten ou resulten beneficiados polos servizos a que se refire esta ordenanza. Terán consideración de substitutos do contribuínte os propietarios das vivendas ou locais ás que se provea do servizo, as cales poderán repercutir, no seu caso, as costas sobre os respectivos beneficios. Artigo 4.–Responsables. Responderán solidariamente das obrigas tributarias do suxeito pasivo, as persoas ou entidades a que se refire o artigo 42 da Lei xeral tributaria. Serán responsables subsidiarios das obrigas tributarias as persoas ou entidades nos supostos e co alcance que sinala o artigo 43 da Lei xeral tributaria. Artigo 5.–Base impoñible e base liquidable. A base impoñible virá determinada: a) Nas acometidas á rede xeral de abastecemento e saneamento: o feito da conexión á rede por cada vivenda, local ou industria, en función do diâmetro de tubería e tipo de terreo. b) No subministro ou distribución de augas: os m 3 de auga consumida no inmoble onde estea instalado o servizo. c) Na utilización de contadores e acometidas: o custo do mantemento do contador e das acometidas. d) No servizo de depuración de augas residuais: os m 3 de auga consumida, excepto os aboados sen servizo municipal de abastecemento, que pagarán unha cota fixa. Artigo 6.–Cota tributaria: A contía da taxa regulada nesta ordenanza será a establecida nas seguintes tarifas: As tarifas veranse incrementadas, no seu caso, co correspondente IVE. Artigo 7.–Devengo.1.–O tributo considerarase devengado dende que naza a obriga de contribuír a teor do establecido no artigo 2.º. 2.–No caso da cota tributaria pola subministración, devéngase o primeiro día de cada trimestre natural. Nos casos de alta computarase o trimestre natural completo no que aquela se producira.3.–No caso de acometida á rede xeral de abastecemento ou saneamento, devéngase a taxa e nace a obriga de contribuír no momento no que se autoriza polo órgano competente a execución da acometida correspondente á solicitude de licenza de enganche formulada polo suxeito pasivo, ou dende que teña lugar a acometida efectiva se se levase a cabo sen autorización. Artigo 8.–Exencións e bonificacións. De conformidade co disposto no artigo 9.1 do Real decreto lexislativo 2/2004, do 5 de marzo, polo que se aproba o texto refundido da Lei de facendas locais, non se recoñece beneficio tributario algún, salvo os expresamente previstos nas normas con rango de lei ou os derivados da aplicación dos tratados internacionais. Artigo 9.–Normas de xestión.1.–As liquidacións pola subministración de auga potable serán aprobadas rematado cada trimestre natural polo órgano competente do Concello, unha vez confeccionados os correspondentes padróns polo concesionario do servizo, tendo en conta as lecturas de contadores do devandito período. O cobro dos recibos realizarase nas oficinas do servizo ou ben mediante xestión bancaria. Anualmente elaborarase un padrón xeral de abonados que será aprobado polo Pleno municipal e será exposto ó público para as posibles reclamacións.2.–A liquidación da cota tributaria pola acometida á rede xeral de abastecemento e de saneamento, será aprobada polo órgano competente do Concello simultaneamente ó outorgamento da licenza de enganche e baseándose no presuposto presentado pola empresa concesionaria do servizo. A recadación levarase a cabo polo concesionario do servizo, unha vez realizada a notificación ó suxeito pasivo segundo o disposto no art.102.2 da Lei xeral tributaria. O prazo para o ingreso no período voluntario será o previsto no art.62.2, 62.3 e 62.4 da Lei xeral tributaria.3.–As liquidacións pola prestación dos servizos de rede de saneamento e depuración de augas residuais serán aprobadas polo órgano competente do Concello, unha vez confeccionados os correspondentes padróns polo concesionario do servizo, tendo en conta as lecturas de contadores do devandito período. O cobro dos recibos realizarase nas oficinas do servizo ou ben mediante xestión bancaria. Anualmente elaborarase un padrón xeral de abonados que será aprobado polo Pleno municipal e que será exposto ó público para as posibles reclamacións.4.–Dada a unidade de xestión e mantemento do servizo integral da auga, rede de saneamento e depuración, poderase expedir un recibo único que incorpore a facturación trimestral das correspondentes taxas. Os usuarios do servizo de depuración que non o sexan do servizo de abastecemento da auga pagarán a cuota establecida no artigo 6.4 desta ordenanza, para o citado servizo.5.–No caso de paralización ou avaría dun contador, que as súas indicacións non poidan servir de base para unha liquidación correcta, liquidarase o consumo con arreglo ó que se producira en igual período no ano anterior. De non existir este dato, tomarase a media aritmetica dos dous trimestres inmediatamente anteriores. Artigo 10.–Infraccións e sancións. En todo o relativo á cualificación de infraccións tributarias, así coma das sancións que ós mesmos correspondan en cada caso, estarase ó disposto no artigo 183 e seguintes da Lei xeral tributaria. Disposición derrogatoria A presente ordenaza derroga a aprobada polo Pleno o 29 de marzo de 2012 (publicación definitiva no BOP n.º 104, do 4 de xuño de 2012). Cabana de Bergantiños, 27 de setembro de 2014. O alcalde Asdo.: José Muíño Domínguez